تیجارت ناظیری روحسار پئکجان جمهور باشقانی رجب طیب اردوغان و روسیا پرزیدنتی ولادیمیر پوتین باشچیلیغیندا آوریلین 8-ده مسکوادا کئچیریله‌جک تورکیه-روسیا یوکسک سویه‌لی امکداش‌لیق شوراسی‌نین ایجلاسیندان اول روسیایا سفر ائدجگینی بیلدیریب.
تیجارت ناظیرلیگی‌نین همین موضوع ایله باغلی آچیقلاماسینا گؤره، روحسار پئکجان روسیا فدراسیونونون انرژی ناظیری و بیرگه ایقتیصادی کمیسیونونون برابر حقوق‌لو صدری آلکساندر نواک و ایقتیصادیات ناظیری ماکسیم اورشکین ایله ایکی طرف‌لی گؤروش‌لر کئچیره‌جک.
پئکجانین گؤروش‌لری چرچیوه‌سینده طرف‌لر آراسینداکی تیجارت و سرمایه قویولوشو پتانسیلی ایله یاناشی انرژی، نقلیات، یئرلی پول ایله تیجارت، تاریم، گؤمروک و توریزم کیمی موختلیف ساحه‌لرده امکداش‌لیق ایمکان‌لاری قیمتلندیریله‌جک.
گؤروش‌لرده تورکیه-‌ده کئچیریله‌جک بیرگه ایقتیصادی کمیسیونونون نؤبتی ییغینجاغی‌نین تشکیلی ایله 8-11 ژوئیه ده روسیانین یکاترینبورگ شهرینده کئچیریله‌جک " İNNOPROM" صنایع سرگی‌سینه تورکیه-نین پارتنیور اؤلکه اولا‌راق ایشتیراکی چرچیوه‌سینده کئچیریله‌جک تدبیرلر ده موذاکیره اولونا‌جاق.
ناظیر پئکجان گؤروش‌لرین‌دن درحال سونرا اؤلکه‌یه قاییدا‌جاق.
